  Майя Бывальцева 3-тӥ куарусёнэ «Вормон диктантэз» гожтыны Ижкарысь вань мылкыд карисьёс понна 15 усьтэм пощадкаос ужалозы. Со сярысь ужрадэяз радъясьёс ивортӥзы. Озьыен Быдӟым Атыкай ожын Вормонлы 75 ар тырмонлы сӥзем ужрадэ пыриськыны луоз: - М. Т. Калашников нимо музейын. Диктант бере «Ижевск оборонный. История и современность» адӟытонэн тодматскыны луоз; - Шор площадьын; - Киров нимо паркысь фан-зонаын. Отын ик бадӟым экран вылысь адӟыны луоз, кызьы ужард Москваысь Вормон музейын ортче; - Оружейник Драгунов нимо скверын; - «Калашников» академияз (Максим Горький нимо ульча, 159) - Ижкарлэн администрацияз. Отын ужрадэ карлэн тӧроез Олег Бекмеметьев пыриськоз; - Кузебай Герд нимо йӧскалык музейын. Ужрад юрт пушкын (пыронэз Наговицын нимо ульаысен) но музейлэн азбараз ортчоз, отын ик интерактивной ожгар площадка луоз; - лыдӟиськонниосын: Удмуртиысь йӧскалык лыдӟетъюрт (Вормонлы 30 ар ульча, 14) Удмурт кун универстетлэн тодосъя лыдӟетъюртэз Индустри ёросын И.А. Наговицын нимо но И. Д. Пастухов нимо лыдӟиськонниос Устинов ёросын Л. Н. Толстой нимо лыдӟиськонни Ленин ёросын В. В. Маяковский нимо лыдӟиськонни Октябрь ёросын Ф. И. Васильев нимо лыдӟиськонни Первомай ёросын Н. А. Некрасов нимо лыдӟиськонни Тодэ вайытом, Ижкарын оглом 90-лэсь трос площадкаосын диктантэз гожтозы. «Вормон диктантэ» вань пыриськисьёслы 1945-тӥ арын 10-тӥ куартолэзе потэм «Правда» газетлэсь копизэ сётозы.  Тегъёс: Мерлык Ижкар лыдӟиськонни Удмуртия Калашниковнимомузей паркъёс Йӧскалыкмузей Шорплощадь Вормонлы75  